CELEX: 51999PC0366
Language: fi
Date: 1999-07-15
Title: Ehdotus: neuvoston päätös luvan antamisesta Suomelle soveltaa tai edelleen soveltaa tiettyihin erityistarkoituksiin käytettyihin kivennäisöljyihin valmisteveron alennuksia tai vapautuksia valmisteverosta direktiivin 92/81/ETY 8 artiklan 4 kohdassa säädettyä menettelyä noudattaen

Avis juridique important

|

51999PC0366

Ehdotus: neuvoston päätös luvan antamisesta Suomelle soveltaa tai edelleen soveltaa tiettyihin erityistarkoituksiin käytettyihin kivennäisöljyihin valmisteveron alennuksia tai vapautuksia valmisteverosta direktiivin 92/81/ETY 8 artiklan 4 kohdassa säädettyä menettelyä noudattaen  /* KOM/99/0366 lopull. */  

Ehdotus: NEUVOSTON PÄÄTÖS luvan antamisesta Suomelle soveltaa tai edelleen soveltaa tiettyihin erityistarkoituksiin käytettyihin kivennäisöljyihin valmisteveron alennuksia tai vapautuksia valmisteverosta direktiivin 92/81/ETY 8 artiklan 4 kohdassa säädettyä menettelyä noudattaen (komission esittämä)PERUSTELUTKivennäisöljyjen valmisteverojen rakenteiden yhdenmukaistamisesta annetun neuvoston direktiivin 92/81/ETY [1] 8 artiklan 4 kohdan nojalla neuvosto voi yksimielisesti komission ehdotuksesta antaa jäsenvaltiolle luvan ottaa käyttöön vapautuksia tai alennuksia valmisteverosta tiettyihin erityispolitiikkoihin liittyvistä syistä.[1]  EYVL L 316, 31.10.1992, s. 12. Direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).Suomen viranomaiset ovat ilmoittaneet komissiolle, että ne haluaisivat soveltaa verovapautusta maakaasuun, silloin kun sitä käytetään moottoripolttoaineena, kaasun käytön edistämiseksi erityisesti raskaan kaupunkiliikenteen polttoaineena.Direktiivin mukaisesti muille jäsenvaltioille on ilmoitettu tästä pyynnöstä.Direktiivissä säädetään, että komissio tarkastelee verovapautuksia ja veronalennuksia säännöllisin väliajoin. Jos komissio katsoo, että niitä ei voida enää soveltaa, koska ne vääristävät kilpailua tai häiritsevät sisämarkkinoiden toimintaa tai koska ne eivät vastaa yhteisön ympäristönsuojelupolitiikkaa, se tekee neuvostolle aiheelliset ehdotukset. Joka tapauksessa tätä poikkeusta on tarkasteltava viimeistään 31. joulukuuta 1999, jolloin tällä päätöksellä annetun luvan voimassaolo päättyy. Neuvosto tarkastelee tilannetta komission ehdotuksen pohjalta ja päättää, lakkautetaanko lupa, muutetaanko sitä vai pidennetäänkö sen voimassaoloa.Ehdotus: NEUVOSTON PÄÄTÖS luvan antamisesta Suomelle soveltaa tai edelleen soveltaa tiettyihin erityistarkoituksiin käytettyihin kivennäisöljyihin valmisteveron alennuksia tai vapautuksia valmisteverosta direktiivin 92/81/ETY 8 artiklan 4 kohdassa säädettyä menettelyä noudattaenEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY [2] ja erityisesti sen 8 artiklan 4 kohdan,[2]   EYVL L 316, 31.10.1992, s. 12.  Direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).ottaa huomioon komission ehdotuksen,sekä katsoo, että(1) direktiivin 92/81/ETY 8 artiklan 4 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kivennäisöljyjen osalta vapautuksia valmisteverosta tai valmisteveron alennuksia tiettyihin erityispolitiikkoihin liittyvistä syistä,(2) Suomen viranomaiset ovat ilmoittaneet komissiolle, että ne haluaisivat soveltaa vapautusta valmisteverosta maakaasuun kaasun käytön edistämiseksi erityisesti raskaan kaupunkiliikenteen polttoaineena. Suomen näkemyksen mukaan tämä olisi liikennepäästöjen vähentämistavoitteiden mukaista. Koska maakaasu on ympäristövaikutuksiltaan verrattavissa nestekaasuun, siihen olisi sovellettava samanlaista verotuskohtelua silloin, kun sitä käytetään moottoripolttoaineena, ja olisi perusteltua laajentaa sellaiset samat verovapautukset koskemaan maakaasua, jotka jo koskevat nestekaasua ja metaania. Toinen syy maakaasun vapauttamiselle valmisteverosta on se, että se on kemialliselta rakenteeltaan lähes samanlaista kuin metaani. Näiden kahden kaasun erilainen verotuskohtelu olisi myös ongelmallista valvonnan kannalta,(3) muille jäsenvaltioille on ilmoitettu asiasta,(4) komissio ja kaikki jäsenvaltiot ovat yhtä mieltä siitä, että pyyntö maakaasun vapauttamiseksi valmisteverosta on perusteltu ympäristöpoliittisista syistä ja että se ei aiheuta kilpailun vääristymistä tai häiritse sisämarkkinoiden toimintaa,(5) komissio tarkastelee alennuksia ja vapautuksia säännöllisesti varmistaakseen niiden soveltumisen yhteen yhteismarkkinoiden toiminnan ja yhteisön ympäristönsuojelupoliitikan kanssa, ja(6) Suomi on pyytänyt lupaa soveltaa vapautusta maakaasun valmisteverosta mahdollisimman pian; neuvoston on määrä tarkastella sen pyyntöä komission antaman kertomuksen perusteella viimeistään 31 päivänä joulukuuta 1999, jolloin tällä päätöksellä annetun luvan voimassaolo päättyy,ON TEHNYT TÄMÄN PÄÄTÖKSEN:1 artiklaDirektiivin 92/81/ETY 8 artiklan 4 kohdan mukaisesti ja huolimatta kivennäisöljyjen valmisteverojen määrien lähentämisestä 19 päivänä lokakuuta 1992 annetussa direktiivissä 92/82/ETY [3] asetetuista velvoitteista ja erityisesti sen 7 artiklassa vahvistetuista vähimmäismääristä Suomella on lupa 31 päivään joulukuuta 1999 saakka soveltaa vapautusta valmisteverosta maakaasuun, silloin kun sitä käytetään moottoripolttoaineena.[3]   EYVL L 316, 31.10.1992, s. 19.2 artiklaTämä päätös on osoitettu Suomelle.Tehty Brysselissä  Neuvoston puolesta Puheenjohtaja